4 yoshli amerikalik bolakay Luizianadagi maktabga o‘qlangan to‘pponcha ko‘tarib keldi

To‘rt yoshli amerikalik bolakay Luiziana shtatida joylashgan Amit-Siti aholi punktidagi tayyorlov maktabiga o‘qlangan to‘pponcha ko‘tarib keldi. Bu haqda “TASS” xabar bermoqda.

Mahalliy WDSU-TV telekanali ma’lumotlariga ko‘ra, bolakay ota-onasining mashinasida qarovsiz qolgan qurolni topib olgan va sinfdoshlari oldida maqtanish uchun sumkasiga, darsliklar orasiga solib qo‘ygan. Bu haqda sinfdoshlaridan biri o‘qituvchiga, u esa direktorga xabar bergan.
“Mergan”ning ota-onasi — Kenzi va Kenisha Steptoga “bolalar huquqbuzarligiga ko‘maklashish” aybi qo‘yildi.